**הנחיות לתלמידים לקראת בחינות סמסטר א' תשפ"א**

**נא תשומת ליבכם להבדלים בהנחיות בין "בחינת בית", ובין "בחינת אונליין עם השגחה באמצעות זום"**

**רישום למודל**

נבחנים הניגשים לבחינה חייבים להיות רשומים לאתר הקורס במודל (אתרי הקורסים במודל נגישים אוטומטית לתלמידים הרשומים לקורסי סמסטר א' תשפ"א).

**תלמידים מסמסטר קודם** הזכאים למועד בחינה נוסף בסמסטר הנוכחי מתבקשים לפנות למזכירות בהקדם באמצעות[**טופס מקוון**](https://coller.tau.ac.il/BA-students/2020-21/management/moodle-Regisration) ,

כדי לצרפם לאתר המודל בקורס (האמור כולל גם את קורסי השלמה בניהול ).

יש להקפיד על פנייה עד שבועיים לפני המבחן – לכל המאוחר,

פנייה באיחור תגרום לכך שהתלמידים לא יצורפו למודל ולא יורשו להיבחן.

לפתיחת הבחינה יש להיכנס לאתר הבחינות :https://exams.tau.ac.il/

**"בחינות בית"**

* תלמידים רשומים לאתר הקורס במודל אינם חייבים ברישום לבחינה.
* על התלמידים להיכנס לאתר הקורס במודל בדיוק בשעת הבחינה הרשמית.

הכניסה לאתר הקורס :

יש לגשת לרכיב "סטודנטים בוחרים קבוצה" .

רכיב זה זמין רק במשך 15 דקות הראשונות של המבחן, ובפרק זמן זה על התלמידים לאשר את כוונתם לגשת למבחן, באמצעות חתימה על הצהרת טוהר הבחינות.

לאחר החתימה ולאחר בחירת הקבוצה, יש לשוב לעמוד הראשי באתר המודל.

רכיב המבחן וגישה לשאלון הבחינה יתאפשרו אך ורק לאחר בחירת הקבוצה.

לא יורשו להיבחן תלמידים שלא חתמו על ההצהרה בפרק הזמן הנ"ל.

תלמידים שהגישו את המבחן אך חתמו באיחור, הגשתם תיפסל.

* חשוב להדגיש: מי שיחתמו על ההצהרה ויקבלו גישה לשאלון המבחן, יחשבו כתלמידים שנבחנו בבחינה גם אם יחליטו לא להגיש

את טופס הבחינה. לפיכך, הציון שידווח למערכת יהיה ציון 0 (נכשל).

* משך זמן הבחינה אחיד לכל הנבחנים.

בקביעת משך הזמן לבחינה נלקחה בחשבון תוספת הזמן לתלמידים הזכאים להתאמות לימודיות.

* מורי הקורסים אינם חייבים להיות זמינים ו/או להתייחס לשאלות לאורך כל שעות המבחן.

כל מורה יפרסם את התנהלותו בנושא זה: כמה זמן יהיה זמין לקבל שאלות, כיצד להפנות את השאלות, ועד מתי יינתן

מענה על שאלות.

* נדגיש:

משך הזמן שנקבע להגשת בחינת בית אינו משקף את משך הזמן הנדרש לענות על שאלון הבחינה.

 המורה יציין את פרק הזמן להגשת המבחן (לדוגמא: 12 שעות),

 וכמה זמן להערכתו יש להשקיע במענה על השאלון (לדוגמא: 3 שעות).

* נא תשומת ליבכם לאופן הצגת מועד הבחינה ב"מערכת מידע אישי לתלמיד",

להלן צילום מסך להבהרה של אופן קריאת המידע:

תאריך ושעת פתיחת הבחינה מופיע בעמודה "ת. לקיחת מטלה",

 ומועד ההגשה מופיע בעמודה "ת. מבחן/הגשת מטלה".



**"בחינת אונליין עם השגחה באמצעות זום"**

* תלמידים הרשומים לקורס בסמסטר הנוכחי אינם חייבים ברישום לבחינה**.**
* **תלמידים מסמסטר קודם או משפרי ציון חיובי** - פרטי תלמידים אלו לא יופיעו ברשימות הנבחנים,

 התלמידים מתבקשים להיכנס ל"חדר ההשגחה" בזום בהתאם לחלוקת החדרים שתפורסם במודל, ולהירשם ישירות אצל המשגיח.

 הנחייה זו תקפה לשני מועדי הבחינות (א' ו-ב').

**שימו לב: ביצוע הבחינות המקוונות דורש חיבור אינטרנט יציב במהלך הבחינה כולה.
על המכשירים האלקטרוניים להיות מחוברים למטען המחובר לחשמל. חשוב מאוד להיערך מראש.**

* יש להתחבר לזום 45 דקות לפני שעת הבחינה, קישור לזום ישלח לתלמידים עד 24 שעות לפני הבחינה באמצעות אתר הקורס במודל. במהלך 45 דקות לפני תחילת המבחן יפעלו המשגיחים לצירוף התלמידים מ"חדר ההמתנה".
זיהוי התלמידים בשלב זה מתבצע באופן פרטני לכל נבחן המבקש גישה.

 הינכם מתבקשים לפיכך להתאזר בסבלנות.

 תלמידים שלא קיבלו קישור לבחינה מתבקשים לפנות למזכירות או למורה הקורס.

**לא תאושר כניסה למבחן באיחור.**

* במבחן שאורכו שעה וחצי לא תתאפשר יציאה לשירותים.
* הבחינות המקוונות יתקיימו בעזרת זום ומודל, עם השגחה (ההשגחה תתבצע מהמחשבים בפקולטה לניהול).
* שאלון המבחן יוגש לנבחנים במודל בשימוש במחשב אישי, ויפוקח באמצעות תוכנת זום נגישה ממכשיר אלקטרוני אחר
(מחשב נוסף או טלפון נייד או טאבלט).
* **תוספת זמן לתלמידים הזכאים להתאמות לימודיות** : לנבחנים אלו תיסגר הבחינה בסיום הארכת הזמן המאושרת להם.
* משך הזמן שנקבע לבחינות אונליין בפיקוח זום הוא עד 4 שעות (לא כולל תוספות זמן לבעלי התאמות לימודיות).

 **בתום הבחינה יוקצו עוד 15 דקות עבור פעולות ההגשה** (סריקת הבחינה, העלאת הבחינה לאתר הבחינה במודל וכו').

 **יש להקפיד על כך ולהיערך בהתאם. לא יינתן זמן נוסף להגשת הבחינה.**

* בחינות מקוונות מחייבות את אישור התלמיד לצילומו באמצעות זום. לפיכך תדרשו לחתום על טופס הסכמה לצילום לפני תחילת המבחן.

כ"כ תתבקשו לאשר את קריאת ההצהרה בכל הנוגע לטוהר הבחינות. ללא חתימה זו לא ניתן לגשת למבחן.

* חשוב להדגיש: מי שיחתמו על ההצהרה ויקבלו גישה לשאלון המבחן, יחשבו כתלמידים שנבחנו בבחינה גם אם יחליטו לא להגיש

את טופס הבחינה. לפיכך, הציון שידווח למערכת יהיה ציון 0 (נכשל).

**\*מצורף נספח - "בחינות מקוונות – חוברת מידע לסטודנט\_ת – כלל קמפוס" ובו פירוט ההנחיות בכל הנוגע לאופן התנהלות הסטודנט במהלך בחינות אונליין בזום. יש לקרוא בעיון רב את ההנחיות ולהקפיד על יישומן.**